Suchinthana/si-wikipedia huggingface dataset:
සුජෝයි‍ ඝෝෂ්

සුජෝයි ඝෝෂ් යනු ඉන්දියානු චිත්‍රපට අධ්‍යක්ෂකවරයකු, නළුවකු සහ තිර රචකයෙකි. ඔහු විසින් ජාන්කාර් බීට්ස් (2003), හෝම් ඩිලිවරි: ආප්කෝ... ඝාර් තක් (2005), අලාදින් (2009), කහානි (2012) සහ කහානි 2 (2016) යන චිත්‍රපට අධ්‍යක්ෂණය කොට ඇත.

මුල්කාලීන දිවිය
සුජෝයි ඝෝෂ් උපත ලැබූයේ කල්කටාවේ ය. ඔහු ශාන්ත ජේම්ස් විද්‍යාලයෙන් අධ්‍යාපනය ලැබී ය. භෝවනිපෝර්හි නැවතී සිටි ඔහු 13වන වියේ දී ලන්ඩනය කරා පැමිණියේ ය. සුජෝයි ඩාර්ලිංටන්හි එලිසබෙත් රැජිනගේ කොලීජියෙන් සිය උසස් පෙළ හදාළේ ය. ඉංජිනේරු උපාධියක් දරන ඔහුට මැංචෙස්ටර් විශ්වවිද්‍යාලයේ MBA උපාධියක් ද ඇත. රොයිටර්ස්හි මාධ්‍ය කොට්ඨාසයේ දකුණු ආසියානු ප්‍රධානියා ලෙස කටයුතු කළ ඔහු 1999දී ඉන් ඉවත් විය. සුජෝයි මනෝවිද්‍යාඥවරියක වන වෛශාලි සමග විවාහ විය. ඔවුනට දියා සහ අග්නි නම් දරුව්න දෙදෙනකු වේ. දියා ජෛව විද්‍යා ශිෂ්‍යාවක වන අතර, අග්නි හිටපු වෘත්තීය රග්බි ක්‍රීඩකයෙකි.

වෘත්තිය
ඝෝෂ් සිය කුළුඳුල් අධ්‍යක්ෂණය සිදුකළේ 2003 අඩු-වියදම් චිත්‍රපටයක් වූ ජාන්කාර් බීට්ස් චිත්‍රපටයේ ය. ආර්. ඩී. බර්මන්ට උපාහර ලෙසින් නිර්මාණය වූ මෙය විස්මයජනක ලෙස ජනප්‍රිය විය. ඔහුගේ ඊළඟ නිර්මාණ වූ හෝම් ඩිලිවරි සහ අලාදින් බොක්ස් ඔෆීස් අතින් සාර්ථක නොවිණි. 2012දී විද්‍යා බාලන් ප්‍රධාන චරිත නිරූපණය කළ ඔහුගේ කහානි'' චිත්‍රපටය පුළුල් ආර්ථික සාර්ථකත්වයක් මෙන්ම විචාරක පැසසුම ද හිමි කරගත්තේ ය. ඔහු රංගන වෘත්තියට පිවිසියේ 2012 දෙසැම්බ‍රයේ රිතුපර්නෝ ඝෝෂ් අධ්‍යක්ෂණය කළ චිත්‍රපටයක බෙංගාලි රහස් පරීක්ෂක බ්යොම්කේෂ් බක්ෂිගේ චරිතය නිරූපණය කරමිනි. IPL කණ්ඩායමක් වන කොල්කතා නයිට් රයිඩර්ස් කණ්ඩායමේ තේමා ටැගය වන "කොර්බෝ ලොර්බෝ ජීත්බෝ රේ" යන්න රචනා කළේ මොහු බව එතරම් ප්‍රකට නොවූ කර්ණකි.

චිත්‍රපට නාමාවලිය

සම්මාන

ආශ්‍රේයයන්

බාහිර සබැඳි

ජීවත්වන්නෝ
21වන සියවසේ ඉන්දියානු චිත්‍රපට අධ්‍යක්ෂකවරු
ඉන්දියානු තිරරචකයෝ
කොල්කතාවේ චිත්‍රපට අධ්‍යක්ෂකවරු
බෙංගාලි චිත්‍රපට අධ්‍යක්ෂකවරු
හින්දි-භාෂා චිත්‍රපට අධ්‍යක්ෂකවරු
මැන්චෙස්ටර් විශ්වවිද්‍යාලයේ ආදිශිෂ්‍යයෝ
මථුරා හෙරක්ලිස්

මථුරා හෙරක්ලිස් යනු ඉන්දියාවේ මථුරා නගරයෙන් සොයාගැනුණු සුප්‍රකට ප්‍රතිමාවකි. මෙමගින් ග්‍රීක වීරයකු වන හෙරක්ලිස් නේමියානු සිංහයා සමග සටන් කරනු නිරූපණය වේ යැයි විශ්වාස කෙරේ.

සොයාගැනීම
මෙම ප්‍රතිමාව සොයාගන්නා ලද්දේ 19වන සියවසේ අග කාලයේ ඇලෙක්සැන්ඩර් කනිංහැම් විසින් මථුරාවෙනි. මෙම සොයාගැනීම පිළිබඳ කනිංහැම් මෙසේ ලියා ඇත:

යවනරාජ්‍ය අභිලේඛනය අනුව, ක්‍රි.පූ. 160 සිට ක්‍රි.පූ. 70 දක්වා කාලය අවට ඉන්දු-ග්‍රීකයන් විසින් මථුරාව පාලනය කරන්නට ඇතැයි විශ්වාස කෙරේ.

අර්ථනිරූපණය
මෙම ප්‍රතිමාව ලිෂියානු ඇපලෝ ප්‍රතිමාවන්ට සමානත්වයක් දක්වයි.

සාමාන්‍යයෙන් ක්‍රි.ව. 2වන සියවසට කාලනිර්ණය කෙරෙන මෙය කුෂාණ අධිරාජ්‍යයේ මුල් යුගයට අය්ත විය හැක. මෙය ගන්ධාරයේ ග්‍රීක-බෞද්ධ කලාවේ ආභාසය ඓතිහාසික වයඹදිග ඉන්දියාව වෙත ව්‍යාප්ත වූ බවට පැහැදිළි සාක්ෂියක් ලෙස සැලකෙයි. එපමණක් නොව ඇතැම් මධුපාන දර්ශන ද මථුරාවෙන් සොයාගෙන ඇත.

ගන්ධාර කලාවෙන් ආභාසය ලැබූව ද, හෙරක්ලිස්ගේ රුව නිශ්චිතවම එම රුව නොවේ. මෙහි තේමාවේ කිසියම් වරදවා වටහාගැනීමක් ඇතිවූ බැව් පෙනේ. මෙම කැටයමේ හෙරක්ලිස් තමන් සටන් කරන සිංහයාගේම සම පොරවාගෙන සිටීම මෙයට හේතුවයි.

විකල්ප මත අනුව කියැවෙන්නේ, මෙම ප්‍රතිමාවට රෝම කෘතිවලින් ආභාසය ලැබෙන්නට ඇති බවයි. හෙලනිස්තික ප්‍රතිමාවල රෝම අනුපිටපත් මෙයට හේතු වන්නට ඇතැයි විශ්වාස කෙරෙන්නේ ගන්ධාර කලාවේ ද ඇතැම් අවස්ථාවල ග්‍රීක-රෝම කලාවේ අනුකරණයන් දක්නට ලැබෙන නිසායි.

හඳුනාගැනීම
සාමාන්‍යයෙන් සිංහයා සමග සටන් කරන මිනිස් රුව හෙරක්ලිස්ගේ යැයි විශ්වාස කෙරේ. නමුත් ඇතැම් කතුවරුන් යෝජනා කරන්නේ බටහිර කලාවේ ආභාසය ලද ඉන්දියානු ප්‍රතිමාකරුවකු විසින් මෙය ක්‍රිෂ්ණ වැනි පුද්ගලයකුගේ රුව නිරූපණයට යොදාගන්නට ඇති බවයි. ඇතැම්විට මෙය වාසුදේව වන්දනය හා සම්බන්ධ යැයි සිතිය හැක්කේ එය හෙරක්ලිස්ගේ පුරාවෘත්තයෙන් ගොඩනැගුණක් නිසායි.

වර්තමානයේ මෙම ප්‍රතිමාව කොල්කතාවේ ඉන්දියානු කෞතුකාගාරයේ ප්‍රදර්ශනයට තබා ඇත.

ඉන්දියාවේ හෙරක්ලිස් සඳහා තවත් නිදසුන්

මේවාත් බලන්න
 මථුරා කලාව
 මෙගස්තීනිස්ගේ හෙරක්ලිස්
 භූතේස්වර යක්ෂියෝ

බාහිර සබැඳි
 කොල්කතා ඉන්දියානු කෞතුකාගාරයේ මථුරා හෙරක්ලිස්

ආශ්‍රේයයන්

මථුරා
හෙලනිස්තික කලාව
හෙරක්ලිස්
ඉන්දු-ග්‍රීකයෝ
සේඛර් කම්මුලා

කුමාර් ශේඛර් කම්මුලා යනු පද්මරාඕ නගර්හි ඉන්දියානු චිත්‍රපට අධ්‍යක්ෂකවරයකු, තිරරචකයකු සහ නිෂ්පාදකරවයෙකි. ඔහු මූලික වශයෙන්ම තෙලිඟු සිනමාව සම්බන්ධයෙන් කටයුතු කරයි.

වෘත්තිය
කම්මුලා සිය අධ්‍යක්ෂක ප්‍රවේශය සනිටුහන් කළේ ස්වාධීන චිත්‍රපටයක් වූ ඩොලර් ඩ්‍රීම්ස් (2000) තුළිනි. විචාරක පැසසුමට පත් මේ වෙනුවෙන් ඔහු අධ්‍යක්ෂකගේ හොඳම ප්‍රථම චිත්‍රපටය සඳහා ජාතික චිත්‍රපට සම්මානය හිමි කරගත්තේ ය. මෙම චිත්‍රපටය ඉන්දියාවේ අන්තර්ජාතික චිත්‍රපට උළෙලේ දී තිරගත විය. ඔහු සිය නිර්මාණ සඳහා ෆිල්ම්ෆෙයාර් දකුණු සම්මාන දෙකක් සහ ප්‍රාන්ත නන්දි සම්මාන හයක් හිමි කරගත්තේ ය. 2011 කෑන්ස් චිත්‍රපට උළෙල තුළ ඉන්දියානු සිනමාව නියෝජනය කළ අධ්‍යක්ෂකවරයකු ලෙස ද සේඛර් සැලකේ.

ඔහුගේ දෙවන චිත්‍රපටය වූ ආනන්ද් 2004 වර්ෂයේ බ්ලොක්බස්ටරයක් විය. ඔහුගේ ඊළඟ චිත්‍රපටය වූ ගෝදාවරී ද විචාරක පැසසුම් ලද සාර්ථක චිත්‍රපටයක් විය. 2007 සැප්තැම්බර් 28 දින මුදාහැරි හැපි ඩේස් චිත්‍රපටය ද දැවැන්ත සාර්ථකත්වයක් ලද්දේ ය. මෙය දෙමළ ‍සහ කන්නඩ භාෂාවලින් ප්‍රතිනිර්මාණය විය. 2010 වර්ෂයේ මුදාහැරුණු දෙමළ ප්‍රභේදය සඳහා ඔහු රචනයෙන් දායක විය. අනතුරුව ඔහු ලීඩර් චිත්‍රපටය අධ්‍යක්ෂණය කළ අතර, 2010 පෙබරවාරි 19 දින මුදාහැරුණු මෙය ද යහපත් ප්‍රතිචාර හිමි කරගත්තේ ය. 2016දී සේඛර් කම්මුලා සිය බොලිවුඩ් ආගමනය නිවේදනය කළේ සල්මන් ඛාන් ප්‍රධාන චරිත නිරූපණය කරන චිත්‍රපටයක් පිළිබඳ පවසමිනි.

ඔහු 2012 ජනප්‍රිය බොලිවුඩ් චිත්‍රපටයක් වූ කහානි තෙලිඟු බසින් ප්‍රතිනිර්මාණය කළේ අනාමිකා ලෙස ය. මෙහි විද්‍යා බාලන්ගේ චරිතය නිරූපණය කළේ නයන්තාරා විසිනි. සේඛර් කම්මුලා සිය ප්‍රථම හින්දි චිත්‍රපටය ලෙස හැපි ඩේස් චිත්‍රපටයේ ප්‍රතිනිර්මාණය අධ්‍යක්ෂණය කිරීමට නියමිත ය. මෙහි හින්දි ප්‍රභේදය නිෂ්පාදනය කරන්නේ සුප්‍රකට චිත්‍රපට නිෂ්පාදක ශේඛර් කපූර් විසිනි. මෙම චිත්‍රපටයේ නවක නළු නිළියන් රැසක්ම දැකගත හැකි වනු ඇත. මෙහි තිරරචනය මුම්බායි පසුබිම් කරගත් රචක නිඛිල් මහාජාන් විසින් සිදුකිරීමට නියමිත ය. මේ වනවිට ශේඛර් කම්මුලාගේ ෆිදා චිත්‍රපටය බොක්ස් ඔෆීස් වාර්තා තබමින් තිරගත වේ. මෙය දින 10ක් ඇතුළත් කොටි 50කට අධික ආදායමක් උපයාගත්තේ ය. දිල් රාජුගේ නිෂ්පාදනයක් වන එම චිත්‍රපටයේ ප්‍රධාන චරිත නිරූපණය කළේ වරුන් තේජ් සහ සායි පල්ලවී විසිනි.

චිත්‍රපට නාමාවලිය

සම්මාන
ජාතික චිත්‍රපට සම්මාන
අධ්‍යක්ෂකගේ හොඳම ප්‍රථම චිත්‍රපටය සඳහා ඉන්දිරා ගාන්ධි සම්මානය – ස්වර්ණ පද්ම සම්මානය – ඩොලර් ඩ්‍රීම්ස් (2000)

නන්දි සම්මාන
2004 – හොඳම අධ්‍යක්ෂක සඳහා නන්දි සම්මානය – ආනන්ද්
2004 – දෙවන හොඳම වෘත්තාන්ත චිත්‍රපටය සඳහා නන්දි සම්මානය – ආනන්ද්
2006 – දෙවන හොඳම වෘත්තාන්ත චිත්‍රපටය සඳහා නන්දි සම්මානය – ගෝදාවරී
2006 – හොඳම අධ්‍යක්ෂක සඳහා නන්දි සම්මානය – ගෝදාවරී
2007 – දෙවන හොඳම වෘත්තාන්ත චිත්‍රපටය සඳහා නන්දි සම්මානය – හැපි ඩේස්
2011 – හොඳම කථාව සඳහා නන්දි සම්මානය – ලීඩර්

ෆිල්ම්ෆෙයාර් සම්මාන දකුණ
2007 – ෆිල්ම්ෆෙයාර් හොඳම චිත්‍රපටය සම්මානය (තෙලිඟු) – හැපි ඩේස්
2007– ෆිල්ම්ෆෙයාර් හොඳම අධ්‍යක්ෂක සම්මානය (තෙලිඟු) – හැපි ඩේස්

වෙනත් සම්මාන
දසාරි හොඳම චිත්‍රපට අධ්‍යක්ෂක සම්මානය – හැපි ඩේස්

ආශ්‍රේයයන්

බාහිර සබැඳි

http://www.amigoscreations.com/

ජාතික චිත්‍රපට සම්මාන (ඉන්දියාව) ජයග්‍රාහකයෝ
21වන සියවසේ ඉන්දියානු චිත්‍රපට අධ්‍යක්ෂකවරු
තෙලිඟු ජනයා
තෙලිඟු චිත්‍රපට අධ්‍යක්ෂකවරු
ජීවත්වන්නෝ
1974 උපත්
හොවාර්ඩ් විශ්වවිද්‍යාලයේ ආදිශිෂ්‍යයෝ
රට්ගර්ස් විශ්වවිද්‍යාලයේ ආදිශිෂ්‍යයෝ
ඉන්දියාවේ හයිදරාබාද්හි රචකයෝ
ෆිල්ම්ෆෙයාර් සම්මාන දකුණ ජයග්‍රාහකයෝ
නන්දි සම්මාන ජයග්‍රාහකයෝ
ඉන්දියාවේ හයිදරාබාද්හි චිත්‍රපට අධ්‍යක්ෂකවරු
තනූ ඛාන්

තනූ ඛාන් හෙවත් තරන්නුම් ඛාන් යනු රූපවාහිනී වැඩසටහන්වල පෙනී සිටින ඉන්දියානු රූපවාහිනී නිළියකි. ඇය &TV නාළිකාවේ සුප්‍රකට යේ කහාන් ආ ගයේ හම් කතාමාලාවේ නිශාගේ චරිතය නිරූපණය කළා ය. මේ වන විට ඇය ස්ටාර් ප්ලස් නාළිකාවේ චන්ද්‍ර නන්දිනී රූපවාහිනී කතාමාලාවේ හෙලේනාගේ චරිතය නිරූපණය කරන්නී ය.

ආශ්‍රේයයන් 

ජීවත්වන්නෝ
ඉන්දියානු රූපවාහිනී නිළියෝ
උපන් වර්ෂය දක්නට නොමැති ලිපි (ජීවත්වන්නෝ)
Jack in the Box

Jack in the Box යනු එක්සත් ජනපදය ඇමරිකාව ඉක්මනින් ආහාර ආපනශාලාව දාමය. එය රොබට් ඕ පීටර්සන් විසින් 1951 දී ආරම්භ කරන ලදී.

 ඇමෙරිකානු ෆාස්ට් ආහාර අවන්හල්
ශ්‍රී ලංකා ක්‍රිකට් කණ්ඩායමේ ඉන්දීය සංචාරය 2017-18

ශ්‍රී ලංකා ක්‍රිකට් කණ්ඩායම මේ වන විට, එනම් 2017 නොවැම්බර් සහ දෙසැම්බර් යන මාස තුලදී, ඉන්දියාවෙහි සංචාරයක නිරත වෙමින් සිටියි.මුල් න්‍යායපත්‍රය පරිදී, සංචාරය සඳහා ටෙස්ට් තරග තුනක්ද, එක් දින ජාත්‍යන්තර (එදිජා) පහක්ද සහ 2018 පෙබරවාරි මාසයෙහිදී ඇරඹෙන විස්සයි20 ජාත්‍යන්තර (වි20ජා) තරගයක්ද අඩංගු විය.

2017 මාර්තු මාසයෙහිදී , ශ්‍රී ලංකා ක්‍රිකට් ආයතනය (SLC) විසින්, ශ්‍රි ලංකාව, ඉන්දියාව සහ බංග්ලාදේශය සහභාගී වන සීමිත ඕවර තුන්කොන් තරගාවලියක් වන  නිදහස් කුසලානය 2017–18 සඳහා දින ප්‍රකාශයට පත්කෙරිණි. මෙය පැවැත්වීමට නියමිතව තිබුණේ  2018 වසරෙහි මැයි මාසයෙහිය. ශ්‍රී ලංකා ක්‍රිකට් සභාපති තිලංග සුමතිපාල පැවසුවේ මෙම ඉන්දීය සංචාර තරගාවලියෙහි පැවැත්වීමට නියමිතව තිබූ සමහරක් සීමිත-ඕවර තරග, ඒ අනුව  නිදහස් කුසලාන තරගාවලියෙහි ක්‍රීඩා කෙරෙන බවය. ඒ අනුව තරග සංචාරය සඳහා සංශෝධිත න්‍යාය පත්‍රයෙහි ටෙස්ට් තරග තුනක්, එදිජා තුනක් සහ වි20ජා තුනක් අඩංගු විය.

එක්දින සහ විස්සයි20 තරගාවලියේදී විරාත් කෝලි වෙනුවට රෝහිත් ශර්මා ඉන්දීය කණ්ඩායමේ නායකත්වයට පත්විය. එමෙන්ම උපුල් තරංග වෙනුවට තිසර පෙරේරා ශ්‍රී ලංකා කණ්ඩායමේ එක්දින සහ විස්සයි20 නායකත්වයට පත්විය.

ඉන්දියාව ටෙස්ට් තරගාවලිය 1-0 ක් ලෙස ජයගත් අතර, තරග 2 ක් ජය පරාජයෙන් තොරව නිමා විය.

ඉන්දියාව එක්දින තරගාවලිය 2-1 ක් ලෙස ජය ගත්තේය.

වි20ජා තරගමාලාවේ සිට ශ්‍රී ලංකා ක්‍රිකට් කණ්ඩායමේ පුහුණුකරුවා ලෙස චන්දික හතුරුසිංහ පත්විය.

පුහුණු තරග

දෙදින: ඉන්දීය ක්‍රිකට් සභාපති එ ශ්‍රී ලංකාව

ටෙස්ට් තරගමාලාව

1 වන තරගය

2 වන තරගය

3 වන තරගය

දිල්ලියේ වායු දූෂණය
තුන්වන ටෙස්ට් තරඟයේ දෙවන දිනය අතරතුර, දිල්ලි හි පැවති දුමාරය හේතුවෙන් ශ්‍රී ලංකා ක්‍රිකට් ක්‍රීඩකයින්ට ක්‍රීඩා කිරීම නවතා පරිසර දූෂණය නිසා මුඛ ආවරණ පැළඳීමට සිදු විය. ක්‍රිකට් ක්‍රීඩක ලහිරු ගමගේට හුස්ම ගැනීමේ අපහසුතාවයක් ඇති බව වාර්තා විය. ශ්‍රී ලංකා ක්‍රිකට් කණ්ඩායමේ පුහුණුකරු නික් පොතාස් වාර්තා කළේ, ක්‍රීඩාංගණයේ පවතින දැඩි දූෂණය හේතුවෙන් ධනංජය ද සිල්වා සහ සුරංග ලක්මාල් නිතරම වමනය කළ බවයි. පස්වරු 12:32 සිට 12:49 දක්වා කාලය තුළ ක්‍රීඩාව නතර වූ අතර, එය ඉන්දීය පුහුණුකරු රවී ශාස්ත්‍රි පිටියේ විනිසුරුවරුන් සමඟ සාකච්ඡා කිරීමට පිටතට පැමිණීමට හේතු විය. BCCI සභාපති සී.කේ.කන්නා ශ්‍රී ලංකා කණ්ඩායමට චෝදනා කළ අතර ඉන්දීය ප්‍රේක්ෂකයින් කණ්ඩායම "melodramatic" ලෙස හැඳින්වූ අතර ශ්‍රී ලංකා කණ්ඩායම කලබලයට පත් වූ බවට චෝදනා කළේය. 4 වන දින, ඉන්දියාවේ මොහොමඩ් ෂාමි ද පිටියේ වමනය කරන අයුරු දැකගත හැකි විය.

තරඟයෙන් පසුව, සහභාගී වූ රටවල් දෙකම දූෂණය ඉහළ මට්ටමක පවතින බැවින් දිල්ලි හිදී ටෙස්ට් තරඟය ක්‍රීඩා කිරීමේ තේරීම විවේචනය කරන ලදී. ශ්‍රී ලංකා කළමණාකරු අසංක ගුරුසිංහ පැවසුවේ හුස්ම ගැනීමේ අපහසුතා හේතුවෙන් කණ්ඩායම් දෙකම තම ඇඳුම් පැළඳුම් කාමරවල ඔක්සිජන් සිලින්ඩර භාවිතා කරන බවත්, ඉදිරි තරග වලදී වාතයේ ගුණාත්මක මීටර භාවිතා කිරීමට යෝජනා කළ බවත්ය. ඉන්දීය වෛද්‍ය සංගමයේ සභාපති කේ.කේ. අගර්වාල් පැවසුවේ මෙවැනි තත්ත්වයන් යටතේ ක්‍රීඩා කිරීමෙන් පෙනහළු හා හෘද රෝග ඇති විය හැකි බවත්, තරගයක් සඳහා වන තක්සේරු නිර්ණායකවලට වායුගෝලීය දූෂණය සාධකයක් ලෙස ඇතුළත් කිරීමට නිර්දේශ කළ බවත්ය.

එක්දින තරගමාලාව

1 වන තරගය

2 වන තරගය

3 වන තරගය

වි20ජා තරගමාලාව

1 වන තරගය

2 වන තරගය

3 වන තරගය

මුලාශ්‍ර
හර්ෂ්වර්ධන් රාණේ

හර්ෂ්වර්ධන් රාණේ (උපත 1983 දෙසැම්බර් 16) යනු තෙලිඟු සහ හින්දි සිනමාවේ රංගනය නිසා ප්‍රචලිත ඉන්දියානු නළුවෙකි. ඔහු ප්‍රකට වූයේ තකිට තකිට (2010), ප්‍රේම ඉෂ්ක් කාදල් (2013) චිත්‍රපට සහ අනාමිකා හි නයන්තාරාගේ අතුරුදන් වූ සැමියාගේ චරිතය නිරූපණය නිසායි. ඔහු සිය බොලිවුඩ් චිත්‍රපටය වූ සත්‍රා කෝ ෂාදි හේන් චිත්‍රපටය රූගත කොට ඇත. මෙය නිෂ්පාදනය කරන ලද්දේ නළු ජෝන් ඒබ්‍රහම් විසිනි. මෙය 2016දී මුදාහැරීමට නියමිතව තිබිණි. ඔහුගේ කුළුඳුල් බොලිවුඩ් චිත්‍රපටය වූයේ විනයි සහ රාධිකා විසින් අධ්‍යක්ෂණය කළ සනම් තේරි කසම් චිත්‍රපටයයි. මෙය 2016 පෙබරවාරි 5 දින ඊරෝස් ඉන්ටර්නැෂනල් ආයතනය විසින් මුදාහරින ලදී.

වසර ගණනාවක් පුරා ඔහු තෙලිඟු චිත්‍රපට කිහිපයක චරිත නිරූපණය කොට ඇත. මේ අතරට තෙලිඟු මනෝවිද්‍යාත්මක සංත්‍රාස චිත්‍රපටයක් වන මායා, ප්‍රහසන චිත්‍රපටයක් වන බ්‍රදර් ඔෆ් බොම්මාලි වැදගත් වේ. හර්ෂ්වර්ධන් රාණේ පූර්වශිලා ආහාරවේලක් අනුගමනය කරයි. මුලින් ඔහු සිය බොලිවුඩ් ආගමනය සංජේ ලීලා භන්සාලිගේ ගොලියොන් කි රාස්ලීලා රාම්-ලීලා (2013) චිත්‍රපටයෙන් සිදු කිරීමට සිතා සිටියද, එය මාස එකොළහක කොන්ත්‍රාත්තුවක් වූ බැවින් ඉන් ඉවත් විය.
2015 අප්‍රේල් මස ඔහු රවි තේජාගේ බෙංගාල් ටයිගර් චිත්‍රපටයේ රාශි ඛන්නාගේ චරිතයේ පෙම්වතා ලෙස රංගනයේ යෙදුණේ ය.
2016දී ඔහු සිය බොලිවුඩ් ආගමනය සනිටුහන් කළේ ප්‍රේම වෘත්තාන්ත චිත්‍රපටයක් වූ සනම් තේරි කසම් තුළිනි.

චිත්‍රපට නාමාවලිය

රූපවාහිනී කතාමාලා
 ලෙෆ්ට් රයිට් ලෙෆ්ට් (2008) : ශිෂ්‍යභට රුමී ගෞර් ලෙස

ආශ්‍රේයයන්

බාහිර සබැඳි
 
 හර්ෂ්වර්ධන් රාණේ, වෙබ්අඩවිය

1983 උපත්
ජීවත්වන්නෝ
ඉන්දියානු චිත්‍රපට නළුවෝ
තෙලිඟු සිනමාවේ නළුවෝ
රාජාමුන්ද්‍රියේ ජනයා
ආන්ධ්‍ර ප්‍රදේශ්හි නළුවෝ
21වන සියවසේ ඉන්දියානු නළුවෝ
සිංහල ක්‍රියා පද

කිසියම් කිරීමක් හෝ සිදුවීමක් හගවන පද ක්‍රියා පද ලෙස හදුන්වයි.

සිංහල භාෂාවේ ක්‍රියා පද වර්ග කොටස් අටක ට බෙදේ.

 පුර්ව ක්‍රියා
 මිශ්‍ර ක්‍රියා
 අසම්භාව්‍ය ක්‍රියා
 ප්‍රයෝජ්‍ය ක්‍රියා
 විධි ක්‍රියා
 ආශීර්වාද ක්‍රියා
 ත්‍රෛ කාලික ක්‍රියා
 කර්ම කාරක ක්‍රියා

සිංහල භාෂාව
ජෙහාන්ගීර් වකිල්

ජෙහාන්ගීර් වකිල් (හෙවත් ජෙහාන්ගීර් භායි) යනුවෙන් හැඳින්වෙන්නේ ඉන්දියානු රූපවාහිනී නළුවෙකි. ඔහු වඩාත් ප්‍රකට වූයේ බාලිකා වධු කතාමාලාවේ ප්‍රතාප්ගේ චරිතය නිරූපණය නිසායි.

වෘත්තිය
ජෙහාන්ගීර් වකිල් සිය රංගන වෘත්තිය ඇරඹූයේ බාලිකා වධු (2008–2009) රූපවාහිනී කතාමාලාව තුළිනි. මෙහි ඔහුගේ චරිතයේ මරණය වැඩසටහන අංක 1ට ගෙන ඒමට ඉවහල් විය.

ආශ්‍රේයයන්

ජීවත්වන්නෝ
ඉන්දියානු රූපවාහිනී නළුවෝ
මුම්බායිහි නළුවෝ
උපන් වර්ෂය දක්නට නොමැති ලිපි (ජීවත්වන්නෝ)
ස්මිතා බන්සාල්

ස්මිතා බන්සාල් යනු ඉන්දියානු රූපවාහිනී සහ බොලිවුඩ් චිත්‍රපට නිළියකි. ඇගේ වැදගත් රූපවාහිනී කතාමාලා අතරට සී ටීවී කතාමාලා වන අමානත්, ආශිර්වාද් සහ සර්හදේන් කතාමාලා අයත් ය. 2008දී ඇය බොලිවුඩ් චිත්‍රපටයක් වන කර්ස්ස්ස්ස් හි ද චරිත නිරූපණය කළා ය. ඇය හොඳම සහාය නිළිය සඳහා වන ITA සම්මානය සහ ඉන්දියානු ටෙලි සම්මානය හිමි කරගත්තේ බාලිකා වධු කතාමාලාවේ ඇගේ රංගනය වෙනුවෙනි.

නිර්මාණ දායකත්වය
රූපවාහිනිය
{|class="wikitable"
|-
! නම !! චරිතය
|-
|කෝරා කගාස් || ප්‍රියා
|-
|කහානි ඝාර් ඝාර් කී || නිවේදිතා කමල් අගර්වාල්
|-
|කසෞතී සින්දගි කේ || නිවේදිතා බාසු / නිවේදිතා අනූපම් සේන්ගුප්තා
|-
|කොහි අප්නා සා || ශ්‍රැති තුෂාර්ගිල් / මල්ලිකා
|-
|අමානත් || ආචාර්ය බාලා
|-
|සංජීවනී - අ මෙඩිකල් බූන් || නේහා
|-
|දාල් මේන් කාලා || ජූලී
|-
|යේ මේරි ලයිෆ් හේ || පූර්ණිමා
|-
|ආශිර්වාද් || විශාඛා
|-
|සර්හදේන් || චාන්දනී
|-
|විරාසත් || ගාර්ගි කුණාල් ඛාර්බන්දා
|-
|බාලිකා වධු || සුමිත්‍රා භෛරන් සිං
|-
|සී.අයි.ඩී. || උප-පරීක්ෂක ආදිති
|-
| ඉතිහාස් || පද්මිනී
|-
|ෆියර් ෆැක්ටර් - ඛාත්‍රොන් කේ ඛිලාඩි වාරය 4 || තරගකාරිණිය
|-
|තුල්සි || තුල්සි
|-
|ද චැලෙන්ජ් || සොනාලි
|-
|අල්ප්විරාම් || ශ්වේතා
|-
|එක්ස් සෝන් || සෝනියා
|-
|නච් මෙලියේ 5 || ඇය ලෙසම
|- 
|'සංස්කෘති || පායල්
|-
|පානි පූරි || දිව්‍යා පානි
|-
|සින්දගී අභි බාකි හේ මෙරේ ගෝස්ට් ||රාධා පලේකාර්
|-
|ජානා නා දිල් සේ දූර් || සුමන් රාමකාන්ත් වෛශිෂ්ට්
|}

චිත්‍රපට වෘත්තියකර්ස්ස්ස්ස් (හින්දි) - රවීගේ සොයුරිය (ජ්‍යෝති වර්මා හෙවත් පිංකි) ලෙසහම් තෝ මොහබ්බත් කරේගා (හින්දි)දයා (මලයාලම්) - කුමරිය ලෙස

වේදිකාගෙට් රිඩ් ඔෆ් මයි වයිෆ් විත් පරිතෝශ් පේන්ටර්''

සම්මාන

මේවාත් බලන්න
 ඉන්දියානු රූපවාහිනී නිළියන් ලැයිස්තුව

ආශ්‍රේයයන්

බාහිර සබැඳි

ජීවත්වන්නෝ
ඉන්දියානු රූපවාහිනී නිළියෝ
උපන් වර්ෂය දක්නට නොමැති ලිපි (ජීවත්වන්නෝ)
ISO/TR 11941

ISO/TR 11941:1996 යනු ISO තුළ භාවිතා වන කොරියානු රෝමානුකරණ ක්‍රමයකි. මෙය සුලබව භාවිතා නොවේ. මෙහි භාවිතය සඳහා එක් නිදසුනක් නම් යුනිකේත සංකේත නාමයන්හි භාවිතා කිරීම දැක්විය හැක. 2013 දෙසැම්බරයේ දී මෙම සම්මතය අවලංගු කෙරිණි.

මෙය යේල් රෝමානුකරණයට ඉතා සමාන ය.

පිටපත්කරණය

ගාත්‍රාක්ෂර

ස්වර අක්ෂර

භාවිතය 
මෙම ක්‍රමය යුනිකේත අක්ෂර නාමවල දී භාවිතා වේ. නිදසුනක් ලෙස, ᄎ (U+110E) අක්ෂරය නම් කෙරෙන්නේ "HANGUL CHOSEONG CHIEUCH" (한글 초성 치읓) ලෙස ය; ㅊ රෝමානුකරණය කෙරෙන්නේ "ch" ලෙස ය. කෙසේනමුත් 차 (U+CC28) අක්ෂරය නම් කෙරෙන්නේ "HANGUL SYLLABLE CA" ලෙස ය; ㅊ රෝමානුකරණය කෙරෙන්නේ "c" ලෙස ය.

බාහිර සබැඳි 
 ISO/TR 11941:1996

කොරියානු රෝමානුකරණය
11941
11941
මෝහේ රන්ග් දෝ ලාල්

"මෝහේ රන්ග් දෝ ලාල්" () යනු 2015 බ්ලොක්බස්ටර බොලිවුඩ් චිත්‍රපටයක් වන බාජිරාඕ මස්තානි තුළ අන්තර්ගත ගීතයකි. මෙම ගීතය නිර්මාණය කරන ලද්දේ සංජේ ලීලා භන්සාලි විසිනි. එය ගායනා කරන්නේ ශ්‍රේයා ඝෝෂාල් සහ පණ්ඩිත් බිර්ජු මහාරාජ් විසිනි. මෙහි පද රචනය සිදුකරන ලද්දේ සිද්ධාර්ත්-ගරීමා විසිනි. ගීතයේ වීඩියෝවෙහි දීපිකා පඩුකෝන් සහ රන්වීර් සිං රංගනයේ යෙදෙයි. සිය නර්තනය සඳහා පඩුකෝන් කථක් නර්තනය පුහුණු වූයේ මෙහි නර්තන රචනය ද සිදුකළ පණ්ඩිත් බිර්ජු මහාරාජ් වෙතිනි. මෙම චිත්‍රපටය දෙමළ සහ තෙලිඟු භාෂාවලින් හඬකැවුණු අතර, මෙම ගීතය දෙමළෙන් "පෝදෛ නිරතෛ තා" යනුවෙන් ද, තෙලිඟු බසින් "මීරා චිට්ටචෝරා" ලෙස ද මුදාහැරුණේ 2015 දෙසැම්බර් 15 දින ය. මෙම ගීතයේ ප්‍රභේද ත්‍රිත්වයටම ශ්‍රේයා ඝෝෂාල් සහ පණ්ඩිත් බිර්ජු මහාරාජ් සිය හඬ මුසුකළහ. මෙම ගීතය MTV අන්ප්ලග්ඩ් වාරය 6 තුළ දී ඝෝෂාල් විසින් නැවත ගායනා කොට ඇත.

ඇගයුම්

මේවාත් බලන්න 
බාජිරාඕ මස්තානි
බාජිරාඕ මස්තානි (ධ්වනිපථය)
දීවානි මස්තානි

ආශ්‍රේයයන්

බාහිර සබැඳි 
 iTunes
 සාව්න් ඔස්සේ මාර්ගස්ථ මුදාහැරීම
 ගානා ඔස්සේ මාර්ගස්ථ මුදාහැරීම
 දෙමළ ප්‍රභේදයේ සාව්න් ඔස්සේ මාර්ගස්ථ මුදාහැරීම
 තෙලිඟු ප්‍රභේදයේ සාව්න් ඔස්සේ මාර්ගස්ථ මුදාහැරීම

හින්දි ගීත
හින්දි චිත්‍රපට ගීත
ශ්‍රේයා ඝෝෂාල්ගේ ගීත
චිත්‍රපට සඳහා ලියැවුණු ගීත
2015 ගීත
දීපිකා පඩුකෝන් නිරූපිත සංගීත වීඩියෝ
පිංගා (ගීතය)

"පිංගා" () යනු 2015 බ්ලොක්බස්ටර බොලිවුඩ් චිත්‍රපටයක් වන බාජිරාඕ මස්තානි තුළ අන්තර්ගත ගීතයකි. මෙම ගීතය නිර්මාණය කරන ලද්දේ සංජේ ලීලා භන්සාලි විසිනි. එය ගායනා කරන්නේ ශ්‍රේයා ඝෝෂාල් සහ වෛශාලි මාදේ විසිනි. මෙහි පද රචනය සිදුකරන ලද්දේ සිද්ධාර්ත්-ගරීමා විසිනි. ගීතයේ වීඩියෝවෙහි දීපිකා පඩුකෝන් සහ ප්‍රියංකා චොප්රා රංගනයේ යෙදෙයි. මෙහි නර්තන රචනය සිදුකරන ලද්දේ රෙමෝ ඩි'සූසා විසිනි. මෙම චිත්‍රපටය දෙමළ සහ තෙලිඟු භාෂාවලින් හඬකැවුණු අතර, මෙම ගීතය දෙමළෙන් "මිනාදි මින්නල්" යනුවෙන් ද, තෙලිඟු බසින් "බංගාරි පෝරි" ලෙස ද මුදාහැරිණි. මෙහි හින්දි ප්‍රභේදය 2015 නොවැම්බර් 16 දින නිකුත් කෙරිණි. මෙම ගීතයේ ප්‍රභේද ත්‍රිත්වයටම ශ්‍රේයා ඝෝෂාල් සිය හඬ මුසුකළා ය. දෙමළ ප්‍රභේදය සඳහා ඇයට අමතරව නීති මෝහන්, දීප්ති රෙගේ, අර්චනා ගෝරේ සහ ප්‍රගති ජෝෂි ගායනයෙන් දායක වූහ. එසේම තෙලිඟු ප්‍රභේදය සඳහා ඝෝෂාල් සමග නීති මෝහන්, මයුරි පත්වර්ධන්, අර්චනා ගෝරේ සහ ප්‍රගති ජෝෂි දායක වූහ.

මෙහි දෙමළ ප්‍රභේදයේ පද රචනය මදන් කාර්කි විසින් ද, තෙලිඟු ප්‍රභේදයේ පද රචනය රාමජෝගයියා සාස්ත්‍රි විසින් ද සිදුකරන ලදී.

ඇගයුම්

මේවාත් බලන්න 
බාජිරාඕ මස්තානි
බාජිරාඕ මස්තානි (ධ්වනිපථය)
දීවානි මස්තානි

ආශ්‍රේයයන්

බාහිර සබැඳි 
 iTunes
 සාව්න් ඔස්සේ මාර්ගස්ථ මුදාහැරීම
 ගානා ඔස්සේ මාර්ගස්ථ මුදාහැරීම
 දෙමළ ප්‍රභේදයේ සාව්න් ඔස්සේ මාර්ගස්ථ මුදාහැරීම
 තෙලිඟු ප්‍රභේදයේ සාව්න් ඔස්සේ මාර්ගස්ථ මුදාහැරීම

හින්දි ගීත
හින්දි චිත්‍රපට ගීත
ශ්‍රේයා ඝෝෂාල්ගේ ගීත
චිත්‍රපට සඳහා ලියැවුණු ගීත
2015 ගීත
දීපිකා පඩුකෝන් නිරූපිත සංගීත වීඩියෝ
අල්බේලා සජන් ආයෝ රේ

අල්බේලා සජන් ආයෝ රේ යනු 1970 දශකයේ මුල් කාලයේ ඉන්දෝර් ඝරානාහි උස්තාද් සුල්තාන් ඛාන් විසින් ජනප්‍රිය කළ ගීතයකි. උස්තාද් සුල්තාන් ඛාන් මෙය හම් දිල් දේ චුකේ සනම් බොලිවුඩ් චිත්‍රපටයේ ගායනා කළේ ශංකර් මහාදේවන් සහ කවිතා ක්‍රිෂ්ණමූර්ති සමගිනි. මේකාල් හසන් සංගීත කණ්ඩායම විසින් ද මෙය ගායනා කළ අතර එය ඔවුන්ගේ 2009 ඇල්බමයක් වූ සප්තක් තුළ ඇතුළත් විය. සංජේ ලීලා භන්සාලිගේ බාජිරාඕ මස්තානි චිත්‍රපටය සඳහා ද ප්‍රතිනිර්මාණය වූ මෙය විවිධ ශිල්පීන් විසින් ගායනා කරන ලදී. මෙම ගීතය අහිත් භෛරව් රාගය පාදක කොට ගෙන ඇත.

බාජිරාඕ මස්තානි චිත්‍රපට ප්‍රභේදය

මෙම ප්‍රභේදයේ පද රචනය සිදුකරන ලද්දේ සිද්ධාර්ත්-ගරීමා විසිනි. ශෂී සුමන්, කුණාල් පණ්ඩිත්, පෘථිවි ගාන්ධර්ව්, කණිකා ජෝෂි, රාශි රාග්ගා සහ ගීතිකා මන්ජ්‍රේකාර් යන ගායක ගායිකාවෝ මෙය ගායනා කළහ. බාජිරාඕ මස්තානි චිත්‍රපටය දෙමළ සහ තෙලිඟු භාෂාවලින් හඬකැවුණු බැවින් ගීත ද එම භාෂාවලින් ගැයිණි.

දෙමළෙන් "මන්නන් තිරුම්බුම් නාලඩ්" නම් වූ මෙම ගීතයේ දෙමළ පද රචනය මදන් කාර්කි විසින් සිදුකරන ලදී. පායල් දේව්, දීප්ති රෙගේ, අර්චනා ගෝරේ, ප්‍රගති ජෝෂි, අරුන් ඉන්ග්ලේ, කෞස්තුභ් දාතර් සහ මණි අයියර් යන අය එය ගායනා කළහ. රාමජෝගයියා සාස්ත්‍රිගේ පද රචනයක් වන මෙහි තෙලිඟු ප්‍රභේදය "ජයේභේරි" නම් විය. පායල් දේව්, ශෂී සුමන්, කුණාල් පණ්ඩිත්, පෘථිවි ගාන්ද්ගර්ව්, රාශි රාග්ගා, ගීතිකා මන්ජ්‍රේකාර් සහ කණිකා ජෝෂි එය ගායනා කළහ.

ඇගයුම්

ආශ්‍රේයයන්

හින්දි ගීත
හින්දුස්තානි සංගීතය
කවිතා ක්‍රිෂ්ණමූර්තිගේ ගීත
ආයත් (ගීතය)

"ආයත්" (සිංහල: "කුරාණයේ ගීතිකා") යනු බාජිරාඕ මස්තානි සංගීත ඇල්බමයේ ධ්වනිපථයේ ඇතුළත් ඉන්දියානු චිත්‍රපට ගීතයකි. "ආයත්" ‍යන වදන මෙම ගීතය තුළ භාවිතා කොට ඇත්තේ බාජිරාඕ තුළ මස්තානි කෙරෙහි වූ ආදරය "ආයත්" මෙන් මතක බව සඳහන් කරමිනි. මෙම ගීතය ගයනු ලබන්නේ අරිජිත් සිං විසින් වන අතර මෙහි කව්වාලි ස්වර කොටස් මුජ්තාබා අසීස් නාසා, ෂදාබ් ෆරීදි, අල්තමාෂ් ෆරීදි සහ ෆර්හාන් සබ්‍රි විසින් ගයනු ලබයි. මෙය නිර්මාණය කරන ලද්දේ චිත්‍රපට නිර්මාණකරුවකු සහ සංගීත නිමැවුම්කරුවකු වන සංජේ ලීලා භන්සාලි විසිනි. මෙහි පද රචනය ඒ. එම්. ටුරාස් විසින් ද, කව්වාලි පද නිමැවුම නසීර් ෆරාස් විසින් ද සිදුකරන ලදී. ගීතයේ සංගීත වීඩියෝවෙහි දීපිකා පඩුකෝන් (මස්තානි) සහ නළු රන්වීර් සිං (බාජිරාඕ) රංගනයේ යෙදෙති.

විචාරක පිළිගැනීම
ද ඉන්ඩියන් එක්ස්ප්‍රස්හි සුවාංශු ඛුරානා ලියා ඇත්තේ "අරිජිත් සිංගේ "ආයත් ප්‍රබල ඝසල් සහ අවම වෘන්දීයමය ගුණවලින් යුත් බවත්, එය සිංගේ හඬට දිස්නයක් ගෙනෙන බවත් ය. කව්වාලියෙහි අතුරු නිර්මාණයක් වන මෙය උචිත බවත් ය".

Aayat Music From Bajirao Mastani My lyrics for free ‍ ආශ්රේයයන්

2015 ගීත
චිත්‍රපට සඳහා ලියැවුණු ගීත
හින්දි චිත්‍රපට ගීත
ඉන්දියානු සම්භාව්‍ය සංගීතය
කව්වාලි
අරිජිත් සිංගේ ගීත
දීපිකා පඩුකෝන් නිරූපිත සංගීත වීඩියෝ
වීර පුතා (2011 චිත්‍රපටය)

වීර පුතා (එක්සත් ජනපදයේ, ලෙස හැඳින්වේ - මාර්ස් නීඩ්ස් මොම්ස්)  ඒ කියන්නේ 2011 පරිගණක සජීවිකරණ වෝල්ට් ඩිස්නි සජීවනය ස්ටූඩියෝ නිෂ්පාදනය හා ඉමැජ් මුවර්ස් ඩිජිටල් ස්ටුඩියෝස් චිත්‍රපටය. චිත්‍රපටය ගැන කතා කරනවා මයිලෝ, අම්මා විසින් අල්ලා ඇති අඟහරු මිනිසුන්. චිත්‍රපටයට ලැබුණා සෘණ සමාලෝචන, එය බොක්ස් ඔෆිස් බෝම්බයක් විය - ආදායම ඩොලර් මිලියන 37 යි (බජට්) සහ ඩොලර් මිලියන 150 කි (බොක්ස් ඔෆිස්).

ඉංග්‍රීසි භාෂාව අනුවාදය දර්ශනය විය 2011 දී ලොව පුරා සිනමාහල්, සහ සිංහල භාෂා අනුවාදයන් දෙකම හිරු ටීවී සහ ස්වාධීනා රූපවාහිනී දින තිරගත කරන ලදී තුල 2014.

මෙම චිත්රපටය දන්නා අවසාන සජීවිකරණ චිත්‍රපටය ලෙස වෙතින් ඉමැජ් මුවර්ස් ඩිජිටල් ස්ටුඩියෝස්, සමඟ පූර්වගාමියා මොන්ස්ටර් හවුස්.

කුමන්ත්‍රණයක්

මයිලෝගේ අම්මා විසින් අල්ලා ගෙන ඇත අඟහරු මිනිසුන්, සහ මයිලෝ ඇයව බේරා ගන්නවා. අඟහරු මත, මයිලෝ ඔහුගේ නව සගයන් හමුවෙයි, කී සහ ජෝර්ජ්. ඔවුන් අධීක්ෂකයා වෙත පැමිණි විට, අඟහරු ප්රධාන නායකයා, මිලෝ සහ ඔහුගේ අනුචරයින් එය ඔප්පු කරයි අඟහරු මත ළදරුවන් පවුල් විසින් මතු කරන ලදී, යන්ත්‍ර මගින් නොවේ. මයිලෝ, කී, මයිලෝගේ අම්මා සහ ජෝර්ජ් පෘථිවිය නැවත පියාසර කිරීම.

හඬවල්

නිෂ්පාදකයන්

හිරු ටීවී සිංහල අනුවාදය නිෂ්පාදනයක්

විධායක නිෂ්පාදනය: විරාජ් වැලිවත්ත

හඬ කැවීම් අධීක්‍ෂණය: කසුන් ජයවර්ධන

හඬ කැවීම් අධ්‍යක්‍ෂණය: දයාල් බණ්ඩාර සහ සුරංග මෙන්ඩිස්

හඬ කැවීම් සහය අධ්‍යක්‍ෂණය: හේෂාන් හඳුවලගේ සහ ඉඳුනිල් චතුරංග

පරිවර්තනය: නිමල් දිසානායක

පරිගණක සජිවීකරණය: ඩිලාන් පුෂ්පිත

ස්වාධීන රූපවාහිනී සිංහල අනුවාදය නිෂ්පාදනයක්

සංස්කරණය: අෂාන් දුලන්ජ උදේබත

සහය නිෂ්පාදනය: චලනි සිරිවර්ධන

සහය අධ්‍යක්‍ෂණය: රසික බණ්ඩාර

විධායක නිෂ්පාදනය: යන්ති මීරියගල්ල

අධීක්‍ෂණය: ප්‍රාන් වාකිෂ්ඨ

ආශ්‍රේයයන්
ඇන්ගයරිහි සටන (සිතුවම)

ඇන්ගයරිහි සටන (1505) යනු ලියනාඩෝ ඩා වින්චි විසින් අඳින ලද නැතිවූ සිතුවමකි. මෙය ඇතැම් අවස්ථාවන්හි දී "නැතිවූ ලෙනාර්ඩෝ" ලෙස ද හැඳින්වේ. ඇතැමුන් විශ්වාස කරන්නේ මෙම සිතුවම තවමත් ෆ‍්ලෝරන්ස්හි පලාසෝ වෙකියෝහි ‍සැලෝනේ ඩෙයි කින්ක්වෙසෙන්ටෝ (පන්සිය දෙනාගේ ශාලාව) පසුකාලීන බිතු සිතුවමකට යටින් සැඟවී ඇති බවයි. මෙහි මැද දර්ශනයේ යුධ අශ්වයින් මත නැගි මිනිසුන් සිව් දෙනකු සටනක නිරතවනු නිරූපිත ය. මෙමගින් 1440දී සිදුවූ ඇන්ගයරිහි සටන සංකේතවත් කෙරේ.

මෙම සිතුවම නිර්මාණය සඳහා ලියනාඩෝ සිදුකළ පෙර පුහුණුවීම් අධ්‍යයනයන් තවමත් දක්නට ලැබේ. මෙහි මධ්‍ය පෙදෙසේ වූ සංරචනය හොඳින් හඳුනාගැනීමට හැකි වූයේ පැරීසියේ ලූවර්හි ඇති පීටර් පෝල් රූබන්ස්ගේ සිතුවමකිනි. 1603ට දින නිර්ණිත එම සිතුවම ධජයන්ගේ සටන නම් වන අතර, එය 1553දී ලොරෙන්සෝ සැකියා විසින් සිදුකළ උත්කීරණයක් පාදක කොට සිතුවම් කළ එකකි. එම උත්කීරණය ද ලියනාඩෝගේ මුල් සිතුවම හෝ ඒ සඳහා කළ ආදර්ශ සිතුවමක් ඇසුරෙන් සිදු කරන්නට ඇත. මුල් සිතුවමේ අන්තර්ගත වන්නට ඇතැයි සිතිය හැකි භීතිය, තීව්‍ර හැඟීම් සහ ශක්තිය රූබන්ස් විසින් ද මනාව නිරූපණය කොට ඇත. මෙම ඇන්ගයරිහි සටන සහ 1616දී රූබන්ස් විසින් සිතුවම් කළ හිපපොටේමස් දඩයම නම් සිතුවම අතර සමානකම් දැකගත හැක.

2012 මාර්තුවේ දී නිවේදනය කෙරුණේ මොරිසියෝ සෙරාසිනිගේ මූලිකත්වයෙන් යුත් කණ්ඩායමක් විසින් මෙහි සැබෑ සිතුවම කුටියෙහි වසාරිගේ බිතු සිතුවමකට පසුපසින් වූ රහස් ඇතුළු බිත්තියක තවමත් පැවතිය හැකි බවට සාක්ෂි සොයාගත් බවයි. 2012 ‍සැප්තැම්බරයේ දී මෙම විමර්ශනය අත්හැර දැමුණේ දායක වූ පාර්ශ්වකරුවන් අතර ඇතිවූ මතභේද නිසායි.

ආශ්‍රේයයන්

බාහිර සබැඳි

ඇන්ගයරිහි සටන – නගර වෙබ්අඩවිය
'නැතිවූ ඩා වින්චි' සිහි කටයුතු කලා තීරය, බීබීසී නිව්ස්, 2011 දෙසැම්බර් 6.

ලියනාඩෝ ඩා වින්චිගේ සිතුවම්
නැතිවූ සිතුවම්
බිතු සිතුවම්
1505 සිතුවම්
පලාසෝ වෙකියෝ
කලාව තුළ අශ්වයෝ
අවලෝකිතේශ්වර

අවලෝකිතේශ්වර යනු සියලු සම්මා සම්බුදුරජාණන් වහන්සේලාගේ මහා කරුණාව මූර්තිමත් කෙරෙන ශ්‍රේෂ්ඨතම පරමබෝධිසත්ත්වයන් ය. මෙම බෝධිසත්ත්වයන් විවිධ අයුරින් නිරූපණය සහ විස්තර කෙරෙන අතර, ඇතැම් සංස්කෘතීන්වල මෙම බෝධිසත්ත්වයාණන් වහන්සේ කාන්තාවක හෝ පුරුෂයකු ස්වරූපයෙන් ද වන්දනාවට ලක්වේ. චීන බුද්ධාගම තුළ අවලෝකිතේශ්වර බෝධිසත්වයන් තරමක් වෙනස් කාන්තා ස්වරූපයකින් යුතුව ගුවාන්යින් බෝධිසත්ත්වවරිය ලෙස වන්දනාමාන කෙරේ. කාම්බෝජය තුළ මෙම බෝසතුන් ලෝකේස්වරක් ලෙසත්, ජපානය තුළ කන්සොන් හෝ කන්නොන් ලෙසත් හැඳින්වේ.

නිරුක්තිය
අවලෝකිතේශ්වර යන්න "පහළ" යන අරුතැති අව නම් ක්‍රියා උපසර්ගය, "නිරීක්ෂණය, ආවේදනය, දැකීම" අරුතැති ලෝක් යන ක්‍රියා පදයෙහි අතීත කෘදන්තය වන ලෝකිත සහ "අධිපති", "පාලක" යන අරුතැති ඊශ්වර යන ප්‍රත්‍යයන් තුන එක්වී සෑදුණකි. සන්ධි වීමේ දී, අ+ඊශ්වර යන්න ඒශ්වර ලෙස යෙදේ. සංයුක්තය ලෙස සැලකූ විට මෙම වදනෙහි අරුත "(ලෝකය දෙස) අවලෝකනය කරන අධිපතියා" යන්නයි. නාමයෙහි ලෝක ("ලෝකය") යන්න අන්තර්ගත නොවූවත්, එම අරුත හැඟවේ. මෙය කාම්බෝජ ස්වරූපය වන ලෝකේස්වරක් යන්න තුළ දැකගත හැක.

මේවාත් බලන්න 
 ගුවාන්යින්
 ඊශ්වර
 ශුද්ධ භූමි බුදු දහම
 විෂ්ණු

සටහන්

බාහිර සබැඳි

 පෝතලහි අවලෝකිතේශ්වරගේ සම්භවය
 අවලෝකිතේශ්වර නාමය විස්තර කිරීමක්
 මන්ත්‍ර අවලෝකිතේශ්වර
  අවලෝකිතේශ්වර සදහා Brittanica.com ඇති විස්තර

බෝධිසත්ත්ව‍වරු
බෞද්ධ තන්ත්‍ර
යිදම්වරු
බෞද්ධ දෙවිවරු